John Francis Whealon

**John Francis Whealon** (fødst 15. januar 1921 i Barberton i Ohio i USA, død 2. august 1991 i Hartford i Connecticut) var en amerikansk katolsk prelat og erkebiskop av Hartford.

## Liv og virke
### Bakgrunn
John Francis Whealon var sønn av John Joseph og Mary Christina (født Zanders) Whealon. Han fikk sin tidligste utdannelse ved St. Augustine School i Ohio fra 1927 til 1934, og gikk på St. Charles College i Catonsville i Maryland fra 1934 til 1940. Så vendte han tilbake til Ohio og tok sine teologiske studier ved St. Mary's Seminary i Cleveland fra 1940 til 1945.

### Prest
Whealon ble presteviet den 26. mai 1945av koadjutorbiskop av Cleveland, Edward Francis Hoban. Etter en kort tid som kapellan ved St. Peter Church i Akron begynte han ved University of Ottawa, der han tok teologisk doktorgrad.

Deretter var han kapellan ved St. Dominic Church i Shaker Heights i Ohio og professor i bibelfag ved St. Mary's Seminary fra 1946 til 1948. Han videreførte sine studier ved Den pavelige Bibelinstitutt i Roma fra 1948 til 1950. I Ohio ble han deretter kapellan ved St. Aloysius Church i Cleveland i 1950. Han gjeninntrådte som professor vedt St. Mary's Seminary i 1952, og ble rektor for Borromeo Seminary i Wickliffe året etter. Han bidro til *[[Catholic Biblical Quarterly]]* og var visepresident for Catholic Biblical Association (1959–60).

### Hjelpebiskop i Cleveland
Pave Johannes XXIII utnevnte Whealon til hjelpebiskop i Cleveland og titulærbiskop av Andrapa den 5. juni 1961. Den apostoliske delegat til USA, erkebiskop Egidio Vagnozzi, bispeviet ham den 6. juli samme år; medkonsekratorer var Paul John Hallinan, erkebiskop av Atlanta, og Floyd Lawrence Begin, hjelpebiskop i Cleveland. 

Mellom 1962 og 1965 deltok Whealon på Det andre Vatikankonsil.

### Biskop av Erie
Etter biskop John Mark Gannons fratreden ble Whealon den 9. desember 1966 utnevnt av pave Paul VI til biskop av Erie i Pennsylvania.

### Erkebiskop av Hartford
Den 28. desember 1968 ble Whealon erkebiskop av Hartford, og der etterfulgte han erkebiskop Henry Joseph O'Brien. Under sine 23 års styer etablerte han et program for å utdanne gifte menn til det permanentre diakonat, fremmet kvinner til stillinger i kirkelige strukturer, og utviklet prestelige pastoralteam for ledelsen av menigheter. I 1986 utnevnte han søster Helen M. Feeney ttil den første kvinnelige kansellist ifor erkebispedømmet og hun var dermed den femte i hele landet. Whealon grunnla også radiostasjonen WJMJ. Han var aktiv innen økumenikken, nasjonalt og i Connecticut.

Erkebiskop Whealon støttet Vietnamkrigen og forsvarte vedlikehold av atomvåpen.  I 1974 sa han at katolsk helsepersonell som utfører aborter skulle ekskommuniseres. Whealon forlot Det demokratiske parti i 1988 på grunn av dets pro-abortpolitikk. I sin ukentlige spalte i *Catholic Transcript* skrev han at han var «unable in conscience to remain a registered Democrat» ettersom partiet støttet frie og regjeringsfinansierte aborter. 

Han døde uventet den 2. august 1991 under en en formentlig rutineoperasjon ved St. Francis Hospital i Hartford.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1896
* Kardinal Basilio Pompilj (1858-1931) *1911 
* Kardinal Adeodato Giovanni Piazza (1884-1957) *1930 
* Kardinal Egidio Vagnozzi
* Erkebiskop *John Francis Whealon* (1921-1991) *1961

## Referanser